
4 DR 31.10.2012 

 
■1020 

Jadi, dikatakan tadi 3D ini- dirty, dangerous dan difficult ini saya tidak setuju 
kerana ada tempat-tempat yang tidak ada masalah untuk orang tempatan seperti jual buah 
di supermarket. Ini pekerja asing dari Bangladesh dan lain-lain, kenapa? Budak kita pun 
pandai bahasa. Ini kadang-kadang pekerja yang ada tidak pandai bahasa. Ini bermasalah.  

Kedua Tuan Yang di-Pertua, bolehkah kementerian atau Kabinet memutuskan 
agensi pengambilan pekerja asing ini hanya satu kementerian kerana sekarang 
pengambilan pekerja asing Kementerian Dalam Negeri. Jadi, kita mempunyai masalah. 
Kementerian Dalam Negeri ambil berapa banyak, lulus berapa banyak pekerja asing walhal 
mereka tidak tahu berapa banyak kosong yang ada dalam negara kita. Jadi oleh sebab itu 
apabila kelulusan berlambak, berjuta, maka mereka tidak dapat tahu perlukah juta-juta ini 
masuk ke negara kita atau tidak perlu? Mungkin saya cadangkan walaupun Timbalan 
Menteri kata ini satu jawatankuasa tertinggi yang dipengerusikan oleh Timbalan Perdana 
Menteri, itu bukan menyelesaikan masalah. Walaupun dipengerusikan oleh Timbalan 
Perdana Menteri, Timbalan Perdana Menteri mungkin mempengerusikan tetapi masalah 
Kementerian Dalam Negeri dan Kementerian Sumber Manusia belum selesai.  

Jadi saya ingin bertanya Tuan Yang di-Pertua, adakah kerajaan bercadang 
mungkin satu stop centre sahaja, jangan ada dua. Ini kerana kalau ada dua, memang kita 
masalah. Adakah cadangan untuk buat satu stop centre? Jangan ada dua kementerian 
yang menjaga pekerja-pekerja asing. Terima kasih. 

Dato’ Maznah binti Mazlan: Terima kasih Tuan Yang di-Pertua. Terima kasih 
Yang Berhormat. Pertama, saya ingin respons tentang pekerjaan yang patut dilaksanakan 
oleh pekerja tempatan tetapi dilaksanakan oleh pekerja asing. Ini memang tidak sewajarnya 
dan jika ada saya minta Yang Berhormat membuat laporan terus kepada Jabatan Tenaga 
Kerja yang terdekat supaya boleh kita lihat di mana kesilapannya. 

Datuk Seri Panglima Haji Abdul Ghapur Salleh [Kalabakan]: Timbalan Menteri, 
saya ingat saya bagus lapor di sini. Di mall sana jual buah yang sejuk punya, pekerja asing 
semua. Ini saya lapor dalam Dewan Rakyat sekarang. 

Dato’ Maznah binti Mazlan: Yang Berhormat, saya akan dapatkan detail dan 
minta pegawai kita susul perkara ini.  

Seterusnya mengenai dengan cadangan Yang Berhormat supaya satu agensi 
mengendalikan pengambilan pekerja asing ini memerlukan satu keputusan dasar. 
Cadangan Yang Berhormat akan saya rujuk kepada Yang Berhormat Menteri supaya 
dibawa ke jawatankuasa yang berkenaan. Akan tetapi saya ingin mengulangi sekali lagi 
bahawa di bawah Jawatankuasa Kabinet, ada satu one-stop centre yang berpusat di 
Kementerian Dalam Negeri yang mana di situ anggotanya terdiri daripada semua 
kementerian yang berkenaan, agensi yang berkenaan termasuklah Kementerian Sumber 
Manusia. Di situlah satu rumusan tentang satu-satu permohonan itu dicapai bersama 
keputusannya dan tujuannya juga adalah untuk menyelaras isu-isu sekiranya ada perkara 
yang tidak dapat diselesaikan di jabatan dan agensi masing-masing. Terima kasih Tuan 
Yang di-Pertua untuk makluman. 

Tuan Yang di-Pertua: Terima kasih Ahli-ahli Yang Berhormat. Cuma soalan 
pertama, sekarang sudah 23 minit. Jadi saya hendak ingatkan kembali kepada Ahli-ahli 
Yang Berhormat yang bertanya soalan tambahan, pendekkan. Begitu juga jawapan 
daripada Menteri. Jikalau begini cara kita bermesyuarat, cuma tiga soalan sahaja yang kita 
dapat buat kalau satu soalan setengah jam. 

 

2. Puan Siti Zailah Mohd. Yusoff [Rantau Panjang] minta Menteri Pembangunan 
Wanita, Keluarga dan Masyarakat menyatakan, jumlah terkini rumah perlindungan wanita 
yang dibiayai oleh kerajaan dan berapakah peruntukan yang telah disediakan setiap tahun.  

Timbalan Menteri Pembangunan Wanita, Keluarga dan Masyarakat [Datuk 
Heng Seai Kie]: Terima kasih Yang Berhormat Rantau Panjang. Tuan Yang di-Pertua, 
sebagai agensi kerajaan yang bertanggungjawab ke atas pembangunan dan kesejahteraan 
wanita, Kementerian Pembangunan Wanita, Keluarga dan Masyarakat menyediakan dua 
jenis rumah perlindungan untuk golongan wanita iaitu rumah perlindungan untuk mangsa 
pemerdagangan orang dan Taman Seri Puteri untuk wanita di bawah umur 18 tahun serta 
Taman Sinar Harapan untuk mereka yang umurnya melebihi 18 tahun.  



#1020 Jadi, dikatakan tadi 3D ini- dirty, dangerous dan difficult ini saya tidak setuju kerana ada tempat-tempat yang tidak ada masalah untuk orang tempatan seperti jual buah di supermarket. Ini pekerja asing dari Bangladesh dan lain-lain, kenapa? Budak kita pun pandai bahasa. Ini kadang-kadang pekerja yang ada tidak pandai bahasa. Ini bermasalah. Kedua Tuan Yang di-Pertua, bolehkah kementerian atau Kabinet memutuskan agensi pengambilan pekerja asing ini hanya satu kementerian kerana sekarang pengambilan pekerja asing Kementerian Dalam Negeri. Jadi, kita mempunyai masalah. Kementerian Dalam Negeri ambil berapa banyak, lulus berapa banyak pekerja asing walhal mereka tidak tahu berapa banyak kosong yang ada dalam negara kita. Jadi oleh sebab itu apabila kelulusan berlambak, berjuta, maka mereka tidak dapat tahu perlukah juta-juta ini masuk ke negara kita atau tidak perlu? Mungkin saya cadangkan walaupun Timbalan Menteri kata ini satu jawatankuasa tertinggi yang dipengerusikan oleh Timbalan Perdana Menteri, itu bukan menyelesaikan masalah. Walaupun dipengerusikan oleh Timbalan Perdana Menteri, Timbalan Perdana Menteri mungkin mempengerusikan tetapi masalah Kementerian Dalam Negeri dan Kementerian Sumber Manusia belum selesai. Jadi saya ingin bertanya Tuan Yang di-Pertua, adakah kerajaan bercadang mungkin satu stop centre sahaja, jangan ada dua. Ini kerana kalau ada dua, memang kita masalah. Adakah cadangan untuk buat satu stop centre? Jangan ada dua kementerian yang menjaga pekerja-pekerja asing. Terima kasih. Dato' Maznah binti Mazlan: Terima kasih Tuan Yang di-Pertua. Terima kasih Yang Berhormat. Pertama, saya ingin respons tentang pekerjaan yang patut dilaksanakan oleh pekerja tempatan tetapi dilaksanakan oleh pekerja asing. Ini memang tidak sewajarnya dan jika ada saya minta Yang Berhormat membuat laporan terus kepada Jabatan Tenaga Kerja yang terdekat supaya boleh kita lihat di mana kesilapannya. Datuk Seri Panglima Haji Abdul Ghapur Salleh [Kalabakan]: Timbalan Menteri, saya ingat saya bagus lapor di sini. Di mall sana jual buah yang sejuk punya, pekerja asing semua. Ini saya lapor dalam Dewan Rakyat sekarang. Dato' Maznah binti Mazlan: Yang Berhormat, saya akan dapatkan detail dan minta pegawai kita susul perkara ini. Seterusnya mengenai dengan cadangan Yang Berhormat supaya satu agensi mengendalikan pengambilan pekerja asing ini memerlukan satu keputusan dasar. Cadangan Yang Berhormat akan saya rujuk kepada Yang Berhormat Menteri supaya dibawa ke jawatankuasa yang berkenaan. Akan tetapi saya ingin mengulangi sekali lagi bahawa di bawah Jawatankuasa Kabinet, ada satu one-stop centre yang berpusat di Kementerian Dalam Negeri yang mana di situ anggotanya terdiri daripada semua kementerian yang berkenaan, agensi yang berkenaan termasuklah Kementerian Sumber Manusia. Di situlah satu rumusan tentang satu-satu permohonan itu dicapai bersama keputusannya dan tujuannya juga adalah untuk menyelaras isu-isu sekiranya ada perkara yang tidak dapat diselesaikan di jabatan dan agensi masing-masing. Terima kasih Tuan Yang di-Pertua untuk makluman. Tuan Yang di-Pertua: Terima kasih Ahli-ahli Yang Berhormat. Cuma soalan pertama, sekarang sudah 23 minit. Jadi saya hendak ingatkan kembali kepada Ahli-ahli Yang Berhormat yang bertanya soalan tambahan, pendekkan. Begitu juga jawapan daripada Menteri. Jikalau begini cara kita bermesyuarat, cuma tiga soalan sahaja yang kita dapat buat kalau satu soalan setengah jam. 2. Puan Siti Zailah Mohd. Yusoff [Rantau Panjang] minta Menteri Pembangunan Wanita, Keluarga dan Masyarakat menyatakan, jumlah terkini rumah perlindungan wanita yang dibiayai oleh kerajaan dan berapakah peruntukan yang telah disediakan setiap tahun. Timbalan Menteri Pembangunan Wanita, Keluarga dan Masyarakat [Datuk Heng Seai Kie]: Terima kasih Yang Berhormat Rantau Panjang. Tuan Yang di-Pertua, sebagai agensi kerajaan yang bertanggungjawab ke atas pembangunan dan kesejahteraan wanita, Kementerian Pembangunan Wanita, Keluarga dan Masyarakat menyediakan dua jenis rumah perlindungan untuk golongan wanita iaitu rumah perlindungan untuk mangsa pemerdagangan orang dan Taman Seri Puteri untuk wanita di bawah umur 18 tahun serta Taman Sinar Harapan untuk mereka yang umurnya melebihi 18 tahun.